***КАКВО ТРЯБВА ДА ЗНАЕМ ПО Човек и Общество от 3 клас***

**ГЕОГРАФИЯ**

**Общество** – групи от хора с общи интереси, цели и задачи – семейство, клас, танцов състав.

**Обществени сгради** – онези, които се използват от всички хора в селището – училища, магазини, театри, болници.

**Държава** – обединение на хора, които живеят на обща територия и имат общо управление.

Република България е държава в Югоизточна Европа. Разположена е в източната половина на Балканския полуостров. Столица – София.

**Граничи:**
-на изток с Черно море;

-на юг с Гърция и Турция;

-на запад със Сърбия и Македония;
-на север с Румъния.
**Символи на България** – химн, знаме и герб.

**Химн** – „Мила родино” – тържествена песен за прослава; ставаме прави.

**Знаме** – трицветно – бял, зелен, червен, подредени един под друг.

**Герб** – червен щит с лъв на него, държан от два лъва, стъпили на дъбови клонки; под тях има надпис „Съединението прави силата”; най-отгоре има корона.

**Карта** – умалено изображение на земната повърхност.

**Условни знаци** – изображения, с помощта на които върху картата се обозначават градове, села, пътища, граници и др.

**Цветове** – зелен – равнини, низини, полета; кафяв – планини; син – реки, езера, морета.

**Посоки на света** – на картата горе – север, долу – юг, дясно – изток, ляво – запад. **Междинни** – североизток, северозапад, югоизток, югозапад.
 **Форми на земната повърхност -**

**Планина** – висока форма на земната повърхност.

**Било** – най-горната част на планината – заоблено или остро.

**Връх** – най-високата точка от планината.

**Хълм** – малко възвишение, закръглена земна височина.

**Равнина** – обширна земя с малка височина, без планини.

**Низина** – обширна равна земя с височина до 200 метра.

**Долина** – ниско място, разположено между височини (планини).

**Река** – поток от прясна вада, който тече в корито, издълбано от водата. Влива се в море, езеро или друга река.

**Езеро** – вдлъбнатина, запълнена с вода.

**Язовир** – изкуствено езеро, създадено от хората.

**Бряг** – земя край вода (море, езеро, река).

**Залив** – част от море, вдадена в сушата.

**Остров** – земя, оградена от всички страни с вода.

**Полуостров** – част от земя, заобиколена от три страни с вода.

 **Планини –**

**Рила** – вр. Мусала; **Пирин** – вр. Вихрен; **Родопи** – вр. Голям Перелик; **Стара планина** – вр. Ботев; Витоша – вр. Черни връх, Средна гора – вр. Богдан.

**В планините** – дървен материал, билки, гъби, горски плодове, въглища, руди, пасища, електроенергия от ВЕЦ, туризъм.

 **Равнини, низини, полета–**

**Дунавска равнина** – между р. Дунав и Ст. Планина; от запад на изток – по-широка и по-висока; пшеница, царевица, слънчоглед и др.

**Горнотракийска низина** – между Средна гора, Родопи и Странджа; лозя, плодове и зеленчуци, ориз, памук и др.

**Задбалкански полета** – на юг от Ст. Планина; Софийско, Карловско, Казанлъшко, Сливенско; Розова долина – рози, лавандула и др.
 **Водни басейни –**

**Черно море** – „морската врата на България”; сол, делфини, тюлени, риба, пристанища – Варна, Бургас, туризъм.

**Р. Дунав** – единствената наша плавателна река; напояване, риба, превоз.

**Р. Искър** – извира от Рила, влива се в Дунав, най-дългата.

**Р. Марица** – извира от Рила, влива се в Егейско море, най-пълноводната.

**Езера** – естествени – планински, крайречни, крайморски, изкуствени – язовири; Варненското и Бургаското – крайморски.

**Почва** – най-горният рохкав слой на земята, който се отличава с плодородие; най-плодородни са почвите в равнините и край реките.

**Растения** – водна лилия, тинтява, омайник, еделвайс, минзухар и много други.

**Животни** – мечка, сърна, елен, дива коза, свиня, вълк, лисица, орел, заек, полска мишка, яребица фазан и др.
**Национални паркове** - „Рила”, „Пирин” , „Централен Балкан”

**Календар за защита на природата** –

22 март – Ден на водата; 1 април – Ден на птиците; 5 април – Ден за опазване на природата; 22 април – Ден на Земята.

***ИСТОРИЯ***

**Извори за миналото** – следите от човешката дейност.

**Материални** (предметни, веществени) – сечива, жилища, керамика.

**Писмени** – всякакви надписи върху камък, кожа и хартия.

**Летоброене** – подреждането на годините във времето – десетилетия, столетия (векове), хилядолетия.

**Календар** – начин за измерване на времето, при който за начало на летоброенето се приема година с голямо значение. Днешният календар започва летоброенето от раждането на Иисус Христос – година първа.

**Век** – всеки век започва с първата и завършва със стотната година (9 век – 801-900 г.); определяме века, като към първата цифра на датата прибавяме 1 ( 681 г. – 6+1=7 – 7 век).

**Траки** – преди повече от 3000 г. по нашите земи; уседнал живот; земеделци, коневъдци и овцевъдци; много богове; най-почитан – Херос – конник.

**Гробници** – за мъртвите си вождове; оръжия, съдове, украшения; край гр. Казанлък, с. Свещари.

**Съкровища** – Панагюрско, Вълчитрънско, Рогозенско.
**Славяни** – идват по нашите земи в края на 6 в.; уседнал живот, земеделци; много богове; главен – Перун; изработват предмети от дърво, кожа, глина, метали; начело на племето- княз.

**Прабългари** – живеят на североизток от Черно море в степите; разпъват юртите си там, където има паша за добитъка им – скотовъдци; номадски живот; изработват предмети от кожа, метали, глина; един бог – Тангра; начело на племената – хан.

 ***Дати, години, факти -***

**635 – 665** – просъществува „Стара велика България” начело с хан Кубрат; легендата за снопа пръчки.

**681** – След разпадането на Велика България част от прабългарите начело с хан Аспарух се заселват в местността Онгъл. Заедно със седемте славянски племена и северите образуват българската държава като обединение в борбата им с Византия, столица – Плиска.
**864** - покръстване на българите при княз Борис I.

**870** – Българската църква е призната от другите християнски църкви.

**886** - в България са приети учениците на Кирил и Методий – Климент, Наум, Ангеларий; в Охрид, в Плиска и по-късно във Велики Преслав се създават книжовни средища, България става център на славянската култура.
**893** – Симеон става владетел – цар; при него са завоювани нови територии, България граничи с Черно, Бяло и Адриатическо море; Златен век на българската култура; книжовници – Наум, Черноризец Храбър, Йоан Екзарх.
**927** – Петър I се качва на престола, сключва мир с Византия и е признат за цар; поява на богомилството; отшелникът Иван Рилски – Рилски манастир.
**1014** – умира цар Самуил – последният защитник на България.

**1018**- след продължителни войни за запазване на независимостта на България, които завършват с погрома на войските на цар Самуил, е наложено византийско владичество.
**1185** - като резултат от въстанието, ръководено от Асен и Петър, е създаденоВторото българско царство, столица - Търново.
При цар Калоян – укрепване на българската държава, военни успехи, съюз с римския папа.
При цар Иван Асен II – териториално разширение, стопанско и културно развитие; възобновяване на Българската патриаршия.
**Животът на хората в бълг. царство** – при цар Иван Асен има изобилие от зърнени храни и добитък, кервани пренасят храни, сол, скъпи дрехи, накити, книги, икони.

**Групи**– аристокрация, духовенство, занаятчии, търговци, книжовници.

Всекидневен живот – бедните – малки къщи от непечени тухли, покрити със слама или каменни плочи; храна с малко месо и еднообразна; тъмни и груби дрехи; веселие – по празниците;

Богатите – красиви каменни къщи, дворци; обилна и разнообразна храна всеки ден; цветни и скъпи дрехи; веселие – всекидневно.

**1393** – османците завладяват Търновското царство.

**1396** - покоряване на България, начало на османското владичество.

**Българите през 15. – 17. век** – начело на Османската империя – султан, столица – Истанбул; две големи групи – елит и рая с различни права (християните и евреите нямат достъп до властта и армията). Българите основно живевт в селата; опора в християнската вяра; животът заедно сближава християните и мюсюлманите; хората общуват в дюкяните и в кафенетата на чаршията; манастирите – хранилища на християнската книжнина и духовен живот – Рилският манастир – най-голям.

**Българите през 19. век** – от Западна Европа навлизат печатните книги, светското училище, машините, влаковете; увеличава се броят на българите в градовете; занаятчии и търговци забогатяват с труд и предприемчивост.

Обновените градове – улиците се разширяват, постлани са с калдъръм; къщите – с големи чардаци, модерни чужбински мебели; нови храни – домати, картофи, фасул; европейски дрехи; нови професии – учители, журналисти, лекари.
**Паисий Хилендарски** – написва „История славянобългарска” през 1762 г.

**Софроний Врачански** – първи препис на „История славянобългарска“.

**Д-р П. Берон** – написва „Рибен буквар”.
**В. Априлов** - отваря първото чисто българско взаимно училище в България през 1835 г. с помощта на Неофит Рилски.
**1870**– султанът признава автономна Българска църква – Екзархия.
**Г. Раковски** – пръв изработва план за освобождение, организира в Белград първата българска легия.
**В. Левски** – Апостол на свободата; тайни революционни комитети в страната; подготовка за въстание.

**1876** – Априлското въстание; Георги Бенковски, Христо Ботев.
**1877 – 1878** - Руско-турска освободителна война.
**3 март 1878** - със Санстефанския мирен договор е възстановена българската държава; подписан е Берлинският договор (1 юни); създадени са Княжество България (с изборен княз) и Източна Румелия (с назначаван от Високата порта генерал-губернатор християнин), а Южна Тракия и Македония остават подвластни на Османската империя.
**1879**- свикано е Учредителното народно събрание (10 февруари), което приемаТърновската конституция (16 април) и избира София за столица на княжеството.
6 септ. 1885 - Съединение на Източна Румелия с Княжество България.

***Българите през 19. – 20. век*** – фабричният труд измества ръчния, България се свързва с Европа; големи къщи с цветни фасади, широки прозорци, модни мебели; повече лична свобода за хората – срещи, облекло; театър, опера, попконцерти, дискомузика; радио, телевизия, самолети; интернет.

**1888** – открито първото висше училище с равен достъп за мъже и жени – СУ „Климент Охридски”.
**22 септ. 1908** - провъзгласяване независимостта на България, княз Фердинанд I получава титлата цар.
**1939-1945** - българските евреи са спасени от депортиране.

**1946**- обявяване на републиката (15 септ. 1946) – Народна Република България.
**1991** – България става Република България, нова конституция, държавният глава е президент.
**1 януари 2007** – България става член на Европейския съюз.
 ***Политици през 19. – 20. век –***

***Владетели*** – княз Александър Първи, Цар Фердинанд, цар Борис Трети.

***Държавници*** – Стефан Стамболов, Тодор Живков.
***Президенти*** – Желю Желев, Петър Стоянов, Георги Първанов, Росен Плевнелиев.
***Българската култура –***

***Художници*** – Владимир Димитров – Майстора, Златю Бояджиев.

***Оперни певци*** – Борис Христов, Райна Кабаиванска, Гена Димитрова.
***Българският спорт –***

***Тежка атлетика*** – Дан Колов;

***Футбол***– Христо Стоичков

***Лека атлетика*** – Стефка Костадинова

**Празниците на България –**

***Национален* – 3 март – Ден на Освобождението.**

***Официални*** – 6 септември – Съединението; 22 септември – Независимостта; 1 ноември – Ден на будителите; 24 май – Ден на книжнината; 25 декември – Рождество Христово; през пролетта – Великден; 1 май – Ден на труда; 6 май – Ден на храбростта.

***Битови*** – Ханука, Пурим – еврейски; Вартананц – арменски; Курбан Байрам – турски; Василица – ромски; Баба Марта, Лазаровден, имени дни – български.